**Tájékoztató az óvodai szociális segítő
tevékenységi köréről**

**Milyen problémával lehet a szociális segítőhöz fordulni?**

* **Óvodához köthető problémák**

pl.: szorongás, tanulási nehézségek, motiválatlanság, konfliktus az társakkal, konfliktus a pedagógusokkal, magatartási problémák…

* **Gyermeknevelési kérdésekben**

pl.: önállótlanság, szófogadás kérdése, otthoni feladatok és leckeírás, családon belüli kommunikáció javítása, motiváció felismerése, motivációs eszközök...

* **Családon belüli problémák**

pl.: konfliktus a szülő- gyermek viszonyban, testvér konfliktus… bántalmazás, szülők közötti veszekedés, válás, gyász, veszteség, anyagi nehézségek, túlzott alkoholfogyasztás, szerhasználat, függőség, internet- és játékfüggőség…

**Hogyan tud segíteni az iskolai szociális segítő?**

* **Tanácsadás szülőknek** a gyermeknevelés és a családi élet egyéb problémát okozó területein, iskolai problémák kapcsán segíti a szülőket az enyhébbcsaládi nehézségek kezelésében, elsődlegesen a gyermekneveléssel összefüggésben.
* **Részvétel a szülő és a pedagógus közötti megbeszélésen:** a szülő a pedagógus közötti hatékony kommunikáció elősegítésének érdekében, ha szükséges.
* **Információnyújtás** az elérhető szolgáltatásokról (pedagógiai, pszichés, szociális), jogokról és hozzájuk tapadó kötelezettségekről, a szociális rendszer működéséről, segítségnyújtás az ügyintézésben; szükség esetén tájékoztatást nyújt a szociális ellátásokról és intézményekről és az ezekben szokásos eljárásrendről, lehetőségekről, pl.: segíti a kapcsolatfelvételt, időpont egyeztetést, nyomtatványok kitöltését.
* **Közvetítés szolgáltatásokhoz:** a probléma jellegétől függően, javaslatot tesz a megfelelő intézménnyel való kapcsolatfelvételre, és segítséget nyújt a kapcsolat kialakításában.
* **Súlyos veszélyeztető helyzetben, elhúzódó családi konfliktusok esetén,** mint jelzőrendszeri tag delegálja a családot a család- és gyermekjóléti szolgálathoz.
* **Aktívan részt vesz az óvoda közösségi tevékenységében**, rendezvényein, prevenciós, játék, tematikus beszélgető csoportfoglalkozásokat is szervez.
* **Tevékenységeit jogszabályi kötelezettségeinek megfelelően a KENYSZI rendszerben rögzíti.**

**Az óvodai szociális segítőt a gyermek és a szülők önként is megkereshetik, ha tanácsadásra van szükségük a problémájuk megoldásában.**